Osebni trening je trening z osebnim trenerjem, ki zajema prilagojen vadbeni program glede na vaše želje, cilje in fizično zmogljivost. Osebni trener najprej oceni trenutno stanje in vašo telesno pripravljenost ter vam pomaga zastaviti realne cilje. Nato pripravi poseben program, ki je prilagojen glede na zastavljene cilje. Skozi vadbo vam nudi individualno svetovanje, vas spodbuja, vodi, nadzoruje in spremlja vaš napredek. Ko opazi napredek, vam pripravi naslednjo težavnostno stopnjo, najbolj primerno za vas. Na tak način na svojem telesu izboljšate funkcionalne in estetske lastnosti ter opazite napredek v samozavesti in splošnem zadovoljstvu v vašem življenju. Več o tem tukaj >
Osebni trener je pravzaprav vse tisto, kar potrebujete za optimalen trening. Marsikdo se treningov namreč z dobrim namenom loti na povsem napačen način, kar pa lahko povzroči številne nevšečnosti. Od tega, da ne dosegate želenih rezultatov, do poškodb in bolečin v najslabšem primeru. Ko se zgodi kaj takega, pa vas mine do tega, da bi sploh še nadaljevali. Vendar morate imeti v mislih, da napredek ni viden kar čez noč. Če imate voljo za treninge, vendar ne veste, kje in kako začeti, je lahko osebni trening prva in prava odskočna deska za vas. Osebni trening se ponavadi izvaja v fitnesu ali vadbeni dvorani, veliko pa je odvisno tudi od trenerja, ki ga izberete. Nekateri nudijo osebni trening tudi na domu, v pisarni ali celo v naravi – kakor vam je ljubše.
Osebni trening ne pusti posledic le v obliki optimalne telesne pripravljenosti in estetskih sprememb na telesu, temveč naredi konkreten premik tudi v vaši glavi – v načinu razmišljanja, pozitivnih mislih in samozavesti. Če prej niste bili zadovoljni s svojo postavo in načinom življenja, je to najbrž vplivalo na kakovost vašega življenja, če priznate ali ne. Osebni trening pa lahko popolnoma spremeni način, kako živite in kako gledate na stvari okoli sebe. Šele takrat, ko ste popolnoma zadovoljni sami s seboj, opazite, da to močno vpliva na veliko področij v vašem življenju, predvsem pa na vašo motivacijo in dobro voljo.